GPU
GPU (rus. Государственное политическое управление НКВД РСФСР 'Valstybinė politinė valdyba prie RTFSR NKVD') − Tarybų Rusijos ir TSRS politinė policija 1922−1934 m. Ji prižiūrėjo Gulagus, persekiojo Rusijos stačiatikių bažnyčią. Įkurta 1922 m. vasario 6 d. vietoje ČK. Įkūrus TSRS, 1923 m. lapkričio 15 d. GPU reorganizuota į OGPU (rus. Объединённое государственное политическое управление при СНК СССР − Jungtinė valstybinė politinė valdyba prie TSRS Liaudies komisarų tarybos). 1934 m. liepos 10 d. OGPU buvo įjungta į naujai sukurtą TSRS NKVD ir reorganizuota į GUGB (rus. Главное управление государственной безопасности − Vyriausioji valstybės saugumo valdyba).